Epiophlebia

Epiophlebia é un xénero de insectos odonatos, que comprende catro especies. O xénero é o único membro da familia Epiophlebiidae, que á súa vez é a única familia da infraorde de epiproctos dos Epiophlebioptera.
miniatura|150px|esquerda|Náiade de Epiophlebia laidlawi

As primeiras dúas especies foron historicamente situadas nunha suborde de odonatos propia, que se chamou Anisozygoptera, na que tamén se incluíron algúns grupos fósiles, que se consideraba intermedia entre as libélulas (anisópteros) e os cabaliños do demo (cigópteros), principalmente porque as ás posteriores son moi similares en forma e tamaño ás anteriores e cando pousan manteñen as ás cara a atrás sobre o corpo, como fan os cabaliños do demo. Posteriormente, recoñeceuse que o xénero Epiophlebia comparte un antepasado común máis recente coas libélulas (parece que quedaron separados xeograficamente delas co erguemento das montañas do Himalaia), e, en consecuencia, o grupo foi reclasificado como unha infraorde de epiproctos.

Un cladograma no que se indican as posibles relacións entre estes grupos é o seguinte:

Moi recentemente Li J.-K., Nel A., Zhang X.-P., Fleck G., Gao M.-X., Lin L. & Zhou J., 2012. A third species of the relict family Epiophlebiidae discovered in China (Odonata: Epiproctophora). Systematic Entomology, 37 (2):408-412 describiuse unha terceira especie, Epiophlebia sinensis, na provincia de Heilongjiang no nordeste da China, que fai de ponte entre a área de distribución dos Epiophlebia do Nepal e o Xapón. Finalmente, hai unha cuarta especie que só se coñece a partir de material larval e que se atopou no sur da China.Carle, FL (2012): A new Epiophlebia (Odonata: Epiophlebioidea) from China with a review of epiophlebian taxonomy, life history, and biogeography. Arthropod Systematics Phylogeny 70(2): 75–83  

 Notas 

Categoría:Odonatos
Categoría:Fósiles viventes